laion/Wikipedia-Exotic huggingface dataset:
Haapsalu kammerkoor

Haapsalu kammerkoor on Lääne maakonnas Haapsalus tegutsev kammerkoor, mis on asutatud 2006. aastal. Koori peadirigent on Ulrika Grauberg. Koor on osalenud Põhja- ja Baltimaade koorifestivalil ning üldlaulupidudel. https://haapsalukammerkoor.weebly.com/ (vaadatud 27.06.2019) Koduleht
Moyeni

Moyeni on linn Lõuna-Aafrika Vabariigis KwaZulu-Natali provintsis uThukela ringkonnas Okhahlamba vallas. Lõuna-Aafrika Vabariigi 2011. aasta rahvaloenduse andmetel oli Moyeni elanikest mustanahalisi aafriklasi 99,96% ja värvilisi 0,04%. Suulu keelt pidas emakeeleks 97,32% inimesi, ndebele keelt 1,53% ja inglise keelt 0,62%. https://census2011.adrianfrith.com/place/571024
Tabasalu kammerkoor

Tabasalu kammerkoor on Harju maakonnas Harku vallas Tabasalus tegutsev kammerkoor, mis on asutatud 2001. aastal. Koori dirigent on Mai Ainsalu. Koor on osalenud üldlaulupidudel. https://www.facebook.com/pg/tabasalukammerkoor/about/ (vaadatud 27.06.2019) Koduleht Facebookis
László Kovács

László Kovács [l'aasloo k'ovaatš] (sündinud 3. juulil 1939 Budapestis) on Ungari ja Euroopa Liidu poliitik. Ta lõpetas 1957. aastal Petrik Lajosi tööstuskeemia tehnikakooli keemiatehnoloogi erialal ja töötas aastatel 1957–1966 keemiatehnoloogina. Kõrghariduse omandas ta 1968. aastal Karl Marxi nimelises Majandusteaduste Ülikoolis, mis tänapäeval kannab nime Corvini Ülikool. 1980. aastal lõpetas ta ka parteikooli. Ta oli alates 1963. aastast Ungari Sotsialistliku Töölispartei liige. Töötas alates 1975. aastast Ungari Sotsialistlikus Töölisparteis. Aastatel 1986–1989 oli ta Ungari välisministri asetäitja. 1989. aastal oli ta üks Ungari Sotsialistliku Partei asutajatest ja valiti 1990. aastal selle presiidiumi. Ta oli selle erakonna esimees aastatel 1998–2004 ja on esimees uuesti alates 2010. aasta juulist. 1990–2010 oli ta Rahvuskogu (parlamendi) liige. Aastatel 1994–1998 ja 2002–2004 oli ta Ungari välisminister. 1998–2000 oli ta sotsialistide parlamendifraktsiooni juht. 1995. aastal oli ta Euroopa Julgeoleku- ja Koostööorganisatsiooni juht. Aastatel 2003–2008 oli Kovács Sotsialistliku Internatsionaali asepresident. Aastatel 2004–2010 oli ta Euroopa Komisjoni maksunduse ja tolliliidu volinik Barroso esimeses komisjonis. Ungarile oli esialgu ette nähtud energeetikavoliniku koht, aga Kovácsit ei kinnitatud sellele kohale, sest selgus, et ta pole selle valdkonnaga tuttav. Ungarilt oodati uue voliniku nimetamist, aga Ungari seda ei teinud, jäädes Kovácsi kandidatuuri juurde. Seepeale anti talle maksunduse ja tolliliidu voliniku koht. Kovács on abielus ja tal on tütar. Koduleht Euroopa Komisjonis
Miinus Seitse

Miinus Seitse (ka -7) on Tallinnas tegutsev vokaalansambel. Ansambel asutati 2005. Ansambel on välja andnud kolm albumit. https://web.archive.org/web/20190629115457/http://www.moostefolk.ee/miinus-seitse.html (vaadatud 27.06.2019) http://www.moostefolk.ee/miinus-seitse.html
Eesti Kammerkooride Liit

Eesti Kammerkooride Liit (lühend EKKL) on Eesti kammermuusikaga tegelev ja Eesti kammerkoore ühendav organisatsioon. EKKL on Eesti Kooriühingu alaliit. EKKLi eesmärkide seas on edendada ja säilitada kõrgetasemelist a cappella koorilaulu Eestis. http://ekkl.ee/ (vaadatud 27.06.2019) Koduleht
Zabolotje

Zabolotje on mitme asula nimi: Zabolotje Lätis Ludza piirkonnas Cirma vallas Zabolotje Lätis Rēzekne piirkonnas Silmala vallas Zabolotje Lätis Ludza piirkonnas Nirza vallas Zabolotje Lätis Līvāni piirkonnas Rudzātu vallas Zabolotje ehk Vilo küla Venemaal Pihkva oblastis Petseri rajoonis Samuti on see mitme asula alternatiivne nimi: Saabolda Setomaa vallas Līdumnieki Lätis Cibla piirkonnas Zabolova Lätis Alūksne piirkonnas
Kammerhääled

Kammerhääled on Tallinnas tegutsev naiskoor. Koori dirigent on Ingrid Roose. Koor asutati 2013. Koor on Eesti Kammerkooride Liidu liige. https://www.facebook.com/pg/kammerhaaled/about/ (vaadatud 27.06.2019) Koduleht Facebookis
Eesti Kunstiakadeemia kammerkoor

Eesti Kunstiakadeemia kammerkoor (lühemalt EKA kammerkoor) on Eesti Kunstiakadeemia juures 2001. aastast tegutsev kammerkoor. Koori asutasid 2001. aastal dirigendid Külli Kaats ja Endrik Üksvärav. Aastatel 2007–2012 oli koori dirigent Farištamo Eller, alates 2013. aastast on koori dirigendid Kristel Marand ja Annely Leinberg. Alates 2018. aasta sügisest tegutseb koori juures koormeistrina Filipp Varik. Koor on endise Eesti Riikliku Kunstiinstituudi (ERKI) koori järeltulija, mille looja ja dirigent oli Peep Sarapik. Koor on Eesti Kammerkooride Liidu liige. Eesti Kunstiakadeemia kammerkoori veebisait Facebookis. Eesti Kammerkooride Liidu liikmed. Eesti Kammerkooride Liidu veebisait. Eesti Kunstiakadeemia kammerkoor Facebookis
Encore (koor)

Kammerkoor Encore on Tallinnas tegutsev kammerkoor. Koori asutas 2016. aastal Karin Kuulpak, kes on ka koori dirigent. Koor on Eesti Kammerkooride Liidu liige. Kammerkoori Encore veebisait Facebookis. Eesti Kammerkooride Liidu liikmed. Eesti Kammerkooride Liidu veebisait. Kammerkoori Encore veebisait
Waayhoek

Waayhoek on linn Lõuna-Aafrika Vabariigis KwaZulu-Natali provintsis uThukela ringkonnas Indaka vallas. Lõuna-Aafrika Vabariigi 2011. aasta rahvaloenduse andmetel oli Waayhoeki elanikest mustanahalisi aafriklasi 99,69%, valgeid 0,06%, India või Aasia päritolu inimesi 0,06% ja teisi 0,12%. Suulu keelt pidas emakeeleks 93,72% inimesi, ndebele keelt 2,71%, inglise keelt 1,23% ja afrikaani keelt 1,11%. https://census2011.adrianfrith.com/place/569018
Kammerkoor Helü

Kammerkoor Helü (varasema nimega E STuudio kammerkoor) on Tartus tegutsev kammerkoor. Koori dirigent on Küllike Joosing. Koor on Eesti Kammerkooride Liidu liige. Kammerkoori Helü veebisait. Eesti Kammerkooride Liidu liikmed. Eesti Kammerkooride Liidu veebisait. Kammerkoori Helu veebisait
Messier 76

Messier 76 (ka M76 ja NGC 650/651) on planetaarudu, mis asub Perseuse tähtkujus. Planetaarudu avastas 5. septembril 1780 Prantsuse astronoom Pierre Méchain, kes teatas avastusest Charles Messierile. Messier vaatles seda sama aasta 21. oktoobril ning lisas selle oma kataloogi. M76 on üks kõigest neljast Messier' kataloogi planetaarudust. New General Catalogue's on sellele antud kaks tähistust, sest varem arvati, et see on kaks erinevat objekti. Messier 76 asub Maast 2500 valgusaasta kaugusel ja selle diameeter on ainult 1,2 valgusaastat. "Messier 76". NASA. Vaadatud 29. juuni 2019. "Messier 76". Messier SEDS. Vaadatud 29. juuni 2019. "Messier 76: Little Dumbbell Nebula". Messier Objects. Vaadatud 29. juuni 2019.
Philipp (Hessen)

Philipp (6. november 1896 Schloß Rumpenheim – 25. oktoober 1980 Rooma) oli Hessen-Kasseli kuurvürstliku perekonna pea 28. maist 1940 ja kogu Hesseni perekonna pea alates 30. maist 1968.
California udukogu

California udukogu (ka NGC 1499) on emissioonudu, mis asub Perseuse tähtkujus. Udukogu avastas 1884. aastal E. E. Barnard. Udukogu nimetus on tulnud sellest, et selle piirjooned meenutavad California osariigi kontuuri. Udukogu asub Maast umbes 1000 valgusaasta kaugusel. "California Nebula (NGC 1499)". Sky & Telescope. Vaadatud 29. juuni 2019.
Heinrich XXIV

Heinrich XXIV (20. märts 1878 Greiz – 13. oktoober 1927 Greiz) oli Reußi vanema liini vürst 19. aprillist 1902 kuni 11. novembrini 1918. Ta oli Reußi vürsti Heinrich XXII (1846–1902) ja tema abikaasa Ida von Schaumburg-Lippe (1852–1891) ainus poeg ja vanim laps. Tal oli viis nooremat õde. Kõik lapsed peres said täiskasvanuks ja peale Heinrichi nad kõik ka abiellusid. Lapsepõlves toimunud õnnetuse tulemusena oli Heinrich kehaliselt ja vaimselt võimetu riiki valitsema. Kogu oma valitsemisaja jooksul oli ta eestkoste all. Kuni 15. oktoobrini 1908 oli tema eestkostjaks Reußi nooremast liinist pärit Heinrich XIV (1832–1913) ja pärast kuni monarhia kukutamiseni kõikjal Saksamaal tolle poeg Heinrich XXVII (1858–1928). Heinrich XXIV sai pärast monarhia kukutamist õiguse elada kuni surmani Greizi alumises lossis. Tema surmaga lõppes Reußi vanem liin. Heinrich XXVII päris Reußi vürsti tiitli, kuid riiki, mida valitseda, ta ei saanud ja ta suri ka ise järgmisel aastal.
Naledi Pandor

Grace Naledi Mandisa Pandor (neiuna Matthews; sündinud 7. detsembril 1953 Durbanis) on Lõuna-Aafrika Vabariigi poliitik (Aafrika Rahvuskongress). Naledi Pandori isa oli apartheidivastane aktivist ja poliitik Joe Matthews. Alates 1961. aastast elasid nad eksiilis. Naledi Pandor pöördus eksiilist tagasi 1984. aastal. 1972. aastal lõpetas ta keskkooli Botswanas Gaborones. 1977. aastal sai ta Botswana Ülikoolist bakalaureusekraadi ajaloo ja inglise keele alal. Magistrikraadi sai ta Londoni Ülikoolist. Magistrikraadi keeleteaduse alal sai ta Stellenboschi Ülikoolis 1997. aastal. 1980. aastal oli ta Londonis Ernest Bevini Koolis õpetaja. 1981–1984 töötas ta õpetajana Gaborones. 1984–1986 oli ta lektor Taungi Hariduskolledžis. 1986–1989 töötas ta õppejõuna Bophuthatswana Ülikoolis, 1989–1994 oli õppejõud Kaplinna Ülikoolis. Alates 1994. aastast oli ta Lõuna-Aafrika Vabariigi parlamendi liige, aastatel 1999–2004 Lõuna-Aafrika Vabariigi parlamendi ülemkoja juhataja. 2004–2009 oli ta Lõuna-Aafrika Vabariigi haridusminister ja 2009–2012 teaduse ja tehnoloogiaminister. 2. oktoobrist 2012 kuni 26. maini 2014 oli ta Lõuna-Aafrika Vabariigi siseasjade minister. 2014–2018 oli ta Lõuna-Aafrika Vabariigi teaduse ja tehnoloogia minister. 2018–2019 Lõuna-Aafrika Vabariigi kõrgema hariduse ja kutseõppe minister. Alates 29. maist 2019 on Naledi Pandor Lõuna-Aafrika Vabariigi rahvusvaheliste suhete ja koostöö minister. Naledi Pandor on abielus Sharif Joseph Pandoriga, neil on viis last. Naledi Pandor pöördus enne abiellumist islami usku. Isaac Mpho Mogotsi:Naledi Pandor and Joe Matthews Politicsweb, 17. jaanuar 2012 Minister Naledi PANDOR Yidan Prize Summit 2019 Higher education's Naledi Pandor caps string of qualifications with doctorate Times Live, 16. aprill 2019 https://www.sahistory.org.za/people/grace-naledi-mandisa-pandor Grace Naledi Mandisa Pandor] South African History Online Grace Naledi Mandisa Pandor, Ms South African Government Minister of International Relations and Cooperation of the Republic of South Africa. Profile: Dr Naledi Pandor Department of International Relations and Cooperation. Republic of South Africa An interview with Naledi Pandor Vision 2030 South Africa. Ministries, etc. rulers.org Dr Naledi Pandor People's Assembly Interview with the Minister of International Relations and Cooperation, Dr Naledi Pandor, 7 June 2019 South African Embassy Bern 10 Things you don’t know about Naledi Pandor youthvillage.co.za
Messier 77

Messier 77 (ka M77 ja NGC 1068) on spiraalgalaktika, mis asub Vaala tähtkujus. Galaktika avastas 29. oktoobril 1780 Prantsuse astronoom Pierre Méchain, kes pidas seda udukoguks. Méchain teatas oma avastusest Charles Messierile, kes vaatles seda sama aasta 17. detsembril ja lisas selle oma kataloogi. Messier ja William Herschel pidasid seda täheparveks, kuid tänapäeval on teada, et see on galaktika. Messier 77 asub Maast umbes 47 miljoni valgusaasta kaugusel ja selle diameeter on 170 000 valgusaastat. Galaktika tähesuurus on 9,6 ja see sisaldab üle 300 miljardi tähe. M77 on aktiivne keskosa, mille nähtava valguse lainealas vaatlemist takistavad gaasid ja tolm. Keskosa on uurinud mitmed teadusrajatised, sealhulgas VLBA, Very Large Array, ALMA ning Väga Suur Teleskoop. See on üks enim uuritud galaktikaid. "Messier 77". Messier SEDS. Vaadatud 29. juuni 2019. "Messier 77 – the Cetus A Barred Spiral Galaxy". Universe Today. Vaadatud 29. juuni 2019. "Messier 77". NASA. Vaadatud 29. juuni 2019. "ALMA Finds Cosmic Fountain at Center of Messier 77". Sci News. Vaadatud 29. juuni 2019. "Dazzling Spiral with an Active Heart". European Southern Observatory. Vaadatud 29. juuni 2019. "Hubble observes the hidden depths of Messier 77". ESA Hubble Site. Originaali arhiivikoopia seisuga 19. detsember 2017. Vaadatud 29. juuni 2019.
Aavalaiu säär

Aavalaiu ehk Aivalaiu säär ehk Haavalaid on maasäär Saare maakonnas Saaremaa vallas Laidevahe lahe ääres. Kaart (Mapquest)
Chorus Menticum

Chorus Menticum on Tartus Lõuna prefektuuri juures tegutsev segakoor. Koori dirigendid on Eve Paap ja Ingrid Rammu. Koor on Eesti Segakooride Liidu liige. https://www.facebook.com/pg/chorusmenticum/about/ (vaadatud 27.06.2019) https://www.segakoorideliit.ee/?p_id=4 (vaadatud 27.06.2019) Koor Facebookis
Priius (koor)

Priius on Tartu maakonnas Kastre vallas Haaslaval tegutsev segakoor. Koori dirigendid on Kai-Ly Remmelkoor ja Marlene Leopard. Haaslavas tegutseb ka Haaslava meeskoor. Koor asutati 2004. Koor on Eesti Segakooride Liidu liige. https://www.facebook.com/pg/SegakoorPriius/about/ (vaadatud 27.06.2019) https://www.segakoorideliit.ee/?p_id=4 (vaadatud 27.06.2019) Koduleht
Messier 78

Messier 78 (ka M78 ja NGC 2068) on peegeldav udu, mis asub Orioni tähtkujus. Udukogu avastas 1780. aastal Prantsuse astronoom Pierre Méchain ja sama aasta 17. detsembril lisas Charles Messier selle oma kataloogi. M78 on heledaim udukogu grupis, kuhu kuuluvad ka NGC 2064, NGC 2067 ja NGC 2071. See grupp kuulub Orioni molekulipilve. Messier 78 asub Maast umbes 1350 valgusaasta kaugusel ja selle diameeter on 10 valgusaastat. "Messier 78". Messier SEDS. Vaadatud 29. juuni 2019. "Messier 78". Messier Objects. Vaadatud 29. juuni 2019.
Hopneri kammerkoor

Hopneri kammerkoor on Tallinnas tegutsev kammerkoor. Koori dirigent on Karin Rööp. Koor on välja kasvanud Tallinna Tehnikaülikooli Vilistlaskammerkoorist. Koor on Eesti Segakooride Liidu liige. https://web.archive.org/web/20201124200226/https://hopnerikammerkoor.eu/ (vaadatud 27.06.2019) https://www.segakoorideliit.ee/?p_id=4 (vaadatud 27.06.2019) Koduleht
Jõelähtme Laulusõbrad

Jõelähtme Laulusõbrad on Harju maakonnas Jõelähtme vallas tegutsev segakoor. Koori dirigent on Leili Värte. Koor asutati 2007. Aastani 2010 kandis koor nime Jõelähtme Ühendatud Segakoor. Koor on Eesti Segakooride Liidu liige. http://joelahtmekultuur.ee/lookultuurikeskus/huvitegevus/segakoor-joelahtme-laulusobrad/ (vaadatud 27.06.2019) https://www.segakoorideliit.ee/?p_id=4 (vaadatud 27.06.2019) Koorist Jõelähtme kultuurikeskuse kodulehel
Kabala segakoor

Kabala segakoor on Rapla maakonnas Rapla vallas Kabalas tegutsev segakoor. Koori dirigent on Marike Uusjärv. Abidirigent on Anu Siniroht. Koor asutati 1990. aastal. Koor on Eesti Segakooride Liidu liige. https://dea.digar.ee/cgi-bin/dea?a=d&d=raikkulavalla20140901.2.7 (vaadatud 27.06.2019) https://www.segakoorideliit.ee/?p_id=4 (vaadatud 27.06.2019) "Emakeelepäeva tähistasime luuletuste ja lauluga" Maaleht, 29. märts 2013
Kihelkonna segakoor

Kihelkonna segakoor on Saare maakonnas Saaremaa vallas (varem Kihelkonna vallas) tegutsev segakoor. Koori dirigent on Imbi Kolk. Koor on Eesti Segakooride Liidu liige. https://saartehaal.postimees.ee/6658769/vii-kihelkonna-talvelaulupeol-kolasid-lood-nii-toas-kui-oues (vaadatud 27.06.2019) https://www.segakoorideliit.ee/?p_id=4 (vaadatud 27.06.2019)
Koeru segakoor

Koeru segakoor on Järva maakonnas Järva vallas Koerus tegutsev segakoor. Koori dirigent on Aino Linnas. Koor asutati 1890. Koor on Eesti Segakooride Liidu liige. https://dea.digar.ee/cgi-bin/dea?a=d&d=koerukaja20150101.2.17 (vaadatud 27.06.2019) https://www.segakoorideliit.ee/?p_id=4 (vaadatud 27.06.2019)
Messier 79

Messier 79 (ka M79 ja NGC 1904) on kerasparv, mis asub Jänese tähtkujus. Parve avastas 26. oktoobril 1780 Prantsuse astronoom Pierre Méchain ja teatas sellest Charles Messierile. Messier vaatles parve sama aasta 17. detsembril ja lisas selle oma kataloogi. M79 asub Maast 41 000 ja Linnutee keskosast 60 000 valgusaasta kaugusel. Parve asukoht on ebatavaline, sest see asub Maalt vaadates Linnutee keskosa taga ning arvatakse, et see pole tekkinud Linnuteel vaid on osa Suure Peni kääbusgalaktikast, mida Linnutee on endasse tõmbamas. Messier 79 diameeter on 104 valgusaastat ja see sisaldab üle 150 000 tähe. Parve vanus on 11,7 miljardit aastat. "Messier 79". Messier SEDS. Vaadatud 29. juuni 2019. "Messier 79". Messier Objects. Vaadatud 29. juuni 2019.
Linnutee keskosa

Linnutee keskosa on Linnutee pöörlemise keskpunkt. See asub Maast umbes 26 490 ± 100 valgusaasta kaugusel ning asub Amburi tähtkujus, kus Linnutee paistab kõige heledam. Seal asub ka Sagittarius A*, mis on ülimassiivne must auk. Linnutee keskosas asub 3,26 valgusaastal umbes 10 miljonit tähte, mille hulgas domineerivad punased hiiud, ülihiiud ja Wolfi-Rayet' tähed ning üks ülimassiivne must auk, mille mass on 4,1 ± 0,034 miljonit Päikese massi. Kuna Maa ja Linnutee keskosa vahel on tähtedevaheline pilv, ei ole seda võimalik uurida nähtava valguse, ultraviolettkiirguse ega madalama energiaga röntgenikiirte abil. Linnutee keskosa on seetõttu uuritud gammakiirguse, kõrge energiaga röntgenikiirguse, infrapuna ja raadiolainete abil. "The Galactic Center". Cool Cosmos. Vaadatud 29. juuni 2019. "Centre Of The Milky Way". Swinburne University. Vaadatud 29. juuni 2019. "This Is The Clearest View of The Centre of The Milky Way to Date, And It Is Breathtaking". Science Alert. Vaadatud 29. juuni 2019.
Ferland Mendy

Ferland Sinna Mendy (sündinud 8. juunil 1995 Meulan-en-Yvelinesis) on Prantsusmaa jalgpallur, kes mängib vasakkaitsjana Hispaania kõrgliiga klubis Madridi Real ja Prantsusmaa jalgpallikoondises. Ta alustas klubikarjääri Le Havre'is. Klubi põhimeeskonnas debüteeris ta Prantsusmaa esiliigas 2015. aastal. 2017. aasta juunis liitus ta Prantsusmaa kõrgliiga klubiga Lyoni Olympique. Hooaegadel 2017–18 ja 2018–19 valiti ta Prantsusmaa kõrgliiga hooaja sümboolsesse koosseisu. 2019. aasta juunis sõlmis ta kuueaastas lepingu Madridi Realiga. Esimese värava Hispaania kõrgliigas lõi ta 13. juulil 2020 mängus Granada vastu. Debüüdi Prantsusmaa jalgpallikoondises tegi Mendy 2018. aasta novembris mängus Uruguay vastu.  Ferland Mendy – pildid, videod ja helifailid Wikimedia Commonsis Profiil Madridi Reali kodulehel
Karvane sõstar

Karvane sõstar (Ribes spicatum) on põõsaliik sõstraliste sugukonnast sõstra perekonnast. Taim kasvab segametsades, puisniitudel. Taim leidub Eestis paiguti. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 144 Karvane sõstar andmebaasis eElurikkus
Harilik tuhkpuu

Harilik tuhkpuu (Cotoneaster scandinavicus) on roosõieliste sugukonda kuuluv põõsaliik. Taim kasvab loometsades, loodudel, liivikutel. Taime leidub Eestis paiguti Põhja- ja Loode-Eestis, samuti saartel. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 163 Harilik tuhkpuu andmebaasis eElurikkus
Newcastle (LAV)

Newcastle on linn Lõuna-Aafrika Vabariigis KwaZulu-Natali provintsis, Amajuba ringkonna ja Newcastle'i valla halduskeskus. Newcastle on asutatud 1864. aastal. Newcastle on oluline tööstuslinn. Lõuna-Aafrika Vabariigi 2011. aasta rahvaloenduse andmetel oli Newcastle'i elanikest mustanahalisi aafriklasi 51,92%, valgeid 23,55%, India või Aasia päritolu inimesi 19,79%, värvilisi 3,81% ja teisi 0,93%. Suulu keelt pidas emakeeleks 37,38% inimesi, inglise keelt 35,38%, afrikaani keelt 20,74% ja sotho keelt 1,00%. Newcastle, KwaZulu-Natal, South Africa KwaZulu-Natal Guest Houses https://census2011.adrianfrith.com/place/524010
Lood-tuhkpuu

Lood-tuhkpuu (Cotoneaster canescens) on roosõieliste sugukonda kuuluv põõsaliik. Taim kasvab Loode-Eesti loometsades ja on harvaesinev. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 164 Lood-tuhkpuu andmebaasis eElurikkus
Carlo III (Parma)

Ferdinando Carlo Giuseppe Maria Vittorio Baldassare (14. jaanuar 1823 Lucca – 27. märts 1854 Parma) oli Parma hertsog 19. aprillist 1848 kuni surmani.
Peep Leppik

Peep Leppik (sündinud 1941) on eesti pedagoog. Ta on tegelenud haridusteaduse (just didaktika) ja arengupsühholoogiaga. Kokku 23 didaktilis-psühholoogilise sisuga raamatut, millest olulisemad Leppik, Peep 1992. "Nägemismälust, näitlikustamisest ja tehnovahenditest tundides (lühikokkuvõte väitekirjast). Tallinn, HM kirjastus, 117 lk. Leppik, Peep 1998. "Uurimistöö koolis on huvitav". Tallinn, REKK, 208 lk. Leppik, Peep 2000. Lapse arendamine ja õpetamise probleeme koolis. Tartu: Tartu Ülikooli Kirjastus, 256 lk. Leppik, Peep 2003. "Mõtlemine on huvitav". Tallinn, REKK, 157 lk. Leppik, Peep 2004. "Lapse ja tema mõtlemise arendamine". Tartu, Tartu Ülikooli Kirjastus, 75 lk. Leppik, Peep 2006. "Õppimine on tõesti huvitav". Tartu, Tartu Ülikooli Kirjastus, 143 lk. Leppik, Peep 2008. "Õpetajatöö psühholoogilisi probleeme (õpetamine kui looming)". Tartu, Tartu Ülikooli Kirjastus, 387 lk. Leppik, Peep 2009. "Õpetajatöö seoses tundide analüüsiga". Tartu, Tartu Ülikooli Kirjastus, 123 lk. Leppik, Peep 2009. "Lapse arendamine algab hällist". Tartu, Tartu Ülikooli Kirjastus, 68 lk. Leppik, Peep 2010. "Mure Eesti kooli pärast": 13 esseed pedagoogika ja psühholoogiateaduse kaitseks. Tartu: Tartu Ülikooli Kirjastus, 69 lk. Leppik, Peep 2014. "Õpetajana kooliilmas ja ilmakoolis". Eesti Ülikoolide Kirjastus (EÜK), 400 lk. Leppik, Peep 2016. "Kolleegid, miks on õpetajatöö aluseks ikkagi pedagoogika ja psühholoogiateadus?" Tartu, EÜK, 41 lk. Leppik, Peep 2017 "Homo sapiens on suremas ..." Helme-Tartu, EÜK, 48 lk. Leppik, Peep 2019. "´A propos...". Tartu, EÜK, 64 lk. Leppik, Peep 2020. "Carpe diem!". Helme-Tartu, EÜK, 79 lk. Leppik, Peep 2021 "Vanadus on suurepärane", Tartu-Helme, EÜK. Ta on uurinud tehnovahendite kasutamise mõju õpetamisele, õpilaste signaalsüsteeme (peaaju funktsionaalne asümmeetria), õpilaste üldvõimeid, vasakukäelisust koolis, õpetajate didaktilisi hoiakuid ja sotsiaalseid probleeme kutsekeskkoolis. Temalt on ilmunud sadakond teaduspõhist artiklit ja rohkesti publitsistikat. VIDEOLOENGUD veebis - Didaktikas vajalikust teaduskirjandusest - 29. nov. 2017 Tartu Ülikooli matemaatika eriala üliõpilastele - UTTV. Näitlikustamise psühholoogilisi probleeme - 20. märts 2014 Tallinna Tehnikaülikooli õppejõududele - YouTube. Psühholoogia ja õpetamine (1. ja 2. osa) - 7. mai 2014 Tallinna Tehnikaülikooli õppejõududele ja doktorantidele - YouTube Inimese kujunemine arukaks olendiks (1.osa) - aprill 2018 Tallinna Tehnikaülikooli õppejõududele ja doktorantidele - YouTube. Lapse vaimse arendamise probleeme. Õpetamise printsiibid (2018 TTÜ õppejõududele - YouTube). Õppemeetodid-võtted, lühidalt didaktikast (2018 TTÜ õppejõududele - YouTube). 1987 Ühiskondliku Pedagoogika Uurimise Instituudi (ÜPUI) teenetemärk 1994 Joh. Käisi Seltsi preemia. 1999 Valgetähe IV klassi teenetemärk 2009 Helme valla aukodanik 2009 B.G. Forseliuse Seltsi Suur Kuldtukat Eesti riiklike teenetemärkide kavaleride andmebaas presidendi kantselei kodulehel (president.ee).
Kõrvpaju

Kõrvpaju (Salix aurita) on taimeliik pajuliste sugukonnast paju perekonnast. Taim kasvab Eestis niitudel, madalsoodes, võsastikes. Taim on Eestis tavaline. Eesti taimede määraja. Tartu, Eesti Loodusfoto, 1999. Lk 76 Kõrvpaju andmebaasis eElurikkus
Lapi paju

Lapi paju (Salix lapponum) on taimeliik pajuliste sugukonnast paju perekonnast. Taim kasvab Eestis siirdesoodes, märgadel soistel luhtadel. Taim leidub Eesti mandriosas paiguti, saartel on ta väga haruldane. Eesti taimede määraja. Tartu, Eesti Loodusfoto, 1999. Lk 78 Lapi paju andmebaasis eElurikkus
Mustikpaju

Mustikpaju (Salix myrtilloides) on taimeliik pajuliste sugukonnast paju perekonnast. Taim kasvab Eestis siirdesoodes, soometsades. Taim on Eestis hajusa levikuga. Eesti taimede määraja. Tartu, Eesti Loodusfoto, 1999. Lk 75 Mustikpaju andmebaasis eElurikkus
Singapuri riigipeade loend

Singapuri riigipeade loend loetleb Singapuri presidendid Malaisia föderatsiooni koosseisus ja pärast iseseisvumist 1965. aastal.
Carlo II (Parma)

Carlo Lodovico Ferdinando (22. detsember 1799 Madrid – 16. aprill 1883 Nice) oli Etruria kuningas (Lodovico II) 27. maist 1803 kuni 10. detsembrini 1807, Lucca hertsog 13. märtsist 1824 kuni 15. oktoobrini 1847 ja Parma hertsog 17. detsembrist 1847 kuni 19. aprillini 1848.
Verkjas paju

Verkjas paju (Salix starkeana) on taimeliik pajuliste sugukonnast paju perekonnast. Taim kasvab Eestis niitudel, puisniitudel, võsastikes. Taim on Eestis hajusa levikuga. Eesti taimede määraja. Tartu, Eesti Loodusfoto, 1999. Lk 76 Verkjas paju andmebaasis eElurikkus
Kink-kibuvits

Kink-kibuvits (Rosa ciesielskii) on roosõieliste sugukonna kibuvitsa perekonda kuuluv põõsaste liik. Taim kasvab lagendikel, parkides, teede ääres. Taim leidub Eestis harva. Eesti taimede määraja. Toimetaja Malle Leht. Tartu, EPMÜ ZBI, Eesti Loodusfoto, 1999. Lk 150 Kink-kibuvits andmebaasis eElurikkus